經數: 一七六九

經名: 涅槃宗要

頁數: 二五一

上              欄

地一切境界故. 見一切衆生有一切智故. 又

遍一切境界者. 以遍一切境界依出世惠眼

見一切衆生乃至畜生有如來藏. 應知彼見

一切衆生皆有眞如佛性. 初地菩薩摩訶薩以

遍證一切眞如法界故. 偈言. 無□淨智眼見

諸衆生性遍無量境界故我今敬禮故. 解言.

此中如實修行卽正體智. 遍修行者是後得

智. 是知初地菩薩二智皆能證見眞如佛性.

但正體智宜證眞如佛性實體名如實行. 其

後得智見諸衆生悉有佛性故名遍行. 遍不

遍門文義如是. 究竟不究竟門文證者. 師子

吼中言. 佛性亦二. 言色者阿□菩提. 非色者

凡夫乃至十住菩薩見不了. 不了故名非色.

色者名爲眼見. 非色者名爲聞見. 瑜伽論云.

問一切安住到究竟地菩薩智等如來智等有

何差別. 答如明眼人隔於輕繫[&FFFF]#衆色像. 到

究竟地菩薩妙智於一切境當知亦爾. 如知

盡事業圓布衆采. 唯後妙色未淨修治. 已淨

修治菩薩如來二智亦爾. 如明眼人微闇見色

離闇見色. 二智亦爾. 如遠見色如近見色. 猶

如輕□眼觀極淨眼觀. 二智差別當知亦爾.

依此文證當知佛性境界菩薩未究竟. 於一

切境皆未究盡. 未究盡故通名聞見. 得因滿

故亦名眼見. 所以未窮知者略有五義. 一者

本識相應最綱妄想無明所識隔金剛眼. 是

故似隔輕繫也. 二者萬行已備三智已得而

唯未得大圓鏡智. 如最妙色未淨修治. 三者

解脫二障故得淨未輕極微無明住地. 是故

不異微闇見色. 四者有惑障習而非親障法

中              欄

空觀智故. 如遠色. 五者其知障氣雖是微薄

近曉惠眼事同輕繫. 依是五義未能窮照. 故

說如是五種譬喩. 於中通難會相違文. 具如

二障義中廣說. 第三重內文義如是. 若知如

是三重別義. 諸文進退無所不通也. 第四明

有無者. 有無差別略有二句. 一就聖位二約

凡位. 聖位有無先作五階. 謂前五地爲第一

位. 以十度行配十地門. 未得波若相同凡位

故. 六七八地爲第二位. 雖有出入無出入異.

齊於俗諦有功用故. 第九地爲第三位. 以於

眞俗俱無功用故. 第十地爲第四位. 具足十

度因行窮滿因故. 如來地者爲第五位. 就此

五位說事有無. 如迦葉品說. 如來十力四無

畏等無量諸法足佛是佛之性. 卽如是佛性

卽有七事. 一常二樂三我四淨五眞六實七

善. 後身菩薩佛性有六. 一常二淨三眞四實

五善六可見. 九地菩薩佛性有六. 一常二善

三眞四實五淨六可見. 八住菩薩下至六地

佛性有五事. 一眞二實三淨四善五可見. 五

住菩薩下至初地佛性有五事. 一眞二實三

淨四可見五善不善. 解言. 此五位中通有十

事. 一善不善二者可見三少見幷佛地七. 是

十法在報佛因果非就法身眞如佛性. 以彼

處文相不得爾故. 然此十事有無總束以爲

五倒. 一眞實淨三貫通五位. 二者善之一事

在上四位. 三者可見一事在下三位. 四者常

之一事在上三位. 五者我樂少見善不善四

隨其所應局在一位. 所以然者. 我者卽是佛

義. 樂者是涅槃義. 佛與涅槃究竟之名故說

下              欄

此二唯在果地. 言少見者. 爲前所說五對所

顯故此一事唯在十地. 善不善者相同凡夫

未得純善故此一事在一位. 一位四事立意

如是. 所以常事在上三位者. 任運現前是其

常義. 九地以上三位雖因果殊俱於眞俗得

無功用. 故說常事在上三位. 所以可見在下

三位者. 十地因滿佛地果員. 因果雖殊同員

滿故. 九地以下齊未圓俱足應滿故說可見.

所以善事在上四位者. 六地已上已得般若

善巧利物故得善事. 所以淨與眞實通於五

位者. 此中淨者是無漏義. 初地以上得眞無

漏. 故說淨德通於五位. 離妄爲眞義. 在見分.

不虛爲實義. 當相分. 無漏見相非妄非虛. 故

說此二亦通五位. 然此十事有無之義但約

一邊顯其階級. 未必一向定爲然也. 次約凡

夫位說有無者. 如迦葉品四句中說. 或有佛

性. 一闡提有善根人無. 或有佛性. 善根人有

一闡提無. 或有佛性. 二人俱有. 或有佛性. 二

人俱無. 解云. 如是四句顯報佛. 非就法身眞

如佛. 彼處文勢必應爾故. 四句差別略有四

義. 顯二門故. 別因果故. 開四意故. 遮二邊

故. 第一義者爲顯二門故說四句. 何者. 前之

二句約依持門說五種性. 其後二句就緣起門

顯因果性. 謂初句言闡提人有者. 定性人

斷善根時猶有. 作佛法爾種子故. 善根人無

者. 決定二來有善根時無. 如前說作佛種子

故. 第二句中善根人有者. 菩薩種性無斷善

根本來具有. 作佛種子故. 闡提人無者. 無性

衆生斷善根時永無. 如前菩薩種性故. 故知

經數: 一七六九

經名: 涅槃宗要

頁數: 二五二

上              欄

此二句顯五種性也. 第三句言二人俱有者.

前二句內兩重二人皆有. 緣起門中因性凡

有心者當得菩提故. 第四句言二人俱無者.

卽第三句所說二人齊無. 緣起門中果性當

時未得無上菩提故. 故知此二句顯二果性.

如此經意寬無所不苞. 通取二門以說四句.

初義如是. 第二義者宜就緣起一門而說. 前

立三句明因差別. 最後一句顯果無二. 何者.

初句中言闡提人有善根人無者. 是明一切

斷善根人所有不善五陰亦作報佛之性. 第

二句言善根人有闡提人無者. 是明一切有

善根者所有善五陰亦爲報佛. 第三句二人

俱有者. 謂前二人所有四種無記五陰皆能

得作報佛正因. 以彼一切三性五陰皆爲一

心轉所作故. 爲顯三性皆爲佛性故. 作三句

明因差別也. 第四句言二人俱無者. 謂前二

人雖有三因而皆未得報佛果性. 爲顯極果

純一善性故. 立一句顯無二也. 二義如是. 第

三意者. 爲四種意故說四句. 第一句者抑引

意說. 引斷善根者除絶望心故. 抑善根人持

善夢惡故. 第二句者勸請意說. 旣除夢惡勸

修衆善. 擧手低頭皆成佛道故. 旣除絶望心.

識離諸惡. 惡爲禍本能障佛道故. 第三句者

生普敬意. 無一有情不含當果. 含當果者必

成大覺故. 第四句者起廣度意. 雖有當果而

無觀覺. 無觀覺者長沒苦海故. 此四意內所

詮義者. 第一句中約邪見說. 第二句中約信

心說. 第四同望當果指當有義說爲俱有. 據

現無義亦說俱無. 三義如是. 第四義者. 爲離

中              欄

二邊故說四句. 謂前二句別顯離邊. 後之二

句總顯離邊. 言別顯者. 謂初句言闡提人有.

遮定無邊非據定有. 第二句言闡提人無. 止

定有邊不著定無. 如下文言. 若有說言斷善

根者定有佛性定無佛性. 是名置答. 善男子

我亦不說置而不答乃說置答. 如是置答復

有二種. 一者遮止二者[&FFFF]#著. 以是義故得名

置答. 如就闡提遮止二邊. 對善根人當知亦

爾. 言後二句總顯離邊者. 第三句言二人俱

有. 是明佛性不同□角依非無義說名爲有.

第四句言二人俱無. 是顯佛性不同虛空約

不有義說名爲無. 如下文言. 衆生佛性非有

非無. 所以者何. 佛性雖有非如虛空. 虛空不

可見. 佛性可見故. 佛性雖無不同□角. □角

不可生. 佛性可生故. 是故佛性非有非無亦

有亦無. 云何名有. 一切悉有是諸衆生不斷

滅. 猶如燈炎. 乃至菩提故名有. 云何無. 一切

衆生現在未有一切佛法. 是故名無. 有無合

故是名中道. 是故佛性非有非無乃至廣說.

若依如是離邊之意. 四句皆望當果佛性. 若

使四句齊望一果. 總別二意有何異者. 前二

人說二句者. 依遮詮義以遣二邊. 後總二人

立句者. 依表詮門以示中道. 中道之義通於

二人. 是故合說. 二邊之執隨人各起. 所以別

說. 然佛說四句意趣衆多. 今且略爾四種義

耳. 有無門竟. 第五明三世非三世略有二義.

先就法身後約報佛. 若就別門. 法身佛性雖

復因名應得果名. 至得其體平等無生無滅.

是故一向非三世攝. 是義灼然不勞引證也.

下              欄

次約報佛因果性者. 依下文說卽有三句. 一

者如來圓果菩薩滿因. 此二相對以顯不同.

如來圓智窮於理原. 等一法界遍三世際. 故

非過去現在未來. 後身菩薩未至理原. 雖復

已得滿因故已少見. 未至極果故未具見. 未

具見. 邊名爲未來. 未成圓果故. 已少見邊

名爲現在. 現得滿因故. 猶未謝故非過去. 如

經言. 如來佛性非過去非現在未來. 後身菩

薩佛性現在未來. 少可見故得名現在. 未具

見故名爲未來故. 問未具見義猶是現在有.

何得說是名爲未來. 又若菩薩現得少見故

名現在者. 是卽如來現得其見. 應名現在. 答

如來現得得遍三世畢竟不爲時節所遷. 故雖

現得不在現世. 菩薩少見未[&FFFF]#生死猶墮時

節故爲現在. 是通後難答. 前問者. 未見見義

雖是現在具見種子猶伏未起. 由現起故名

未來. 如瑜伽說. 未與果當來種子相續名未

來果. 當知此中道理亦爾. 第二句者宜就如

來因果相對以明差別. 立果望因因皆未極

不離生滅故隨三世. 就果談果卽有二義者.

生因所生者必滅刹那不住. 故是三世. 二者

已至理原體一法界無所不遍. 故非三世. 然

其生滅德無不體理. 故一一念皆遍三世. 遍

三世德[&FFFF]#不從因. 故其周遍不過刹那. 爾退

刹那而遍三世不從周遍而爲一念. 爲一念

故隨於三世. 遍三世故非過現未. 是謂佛德

不可思議. 但應仰信非思量流. 如經言. 如來

未得阿□菩提時佛性因故亦是過去現在未

來. 果卽不爾. 有是三世有非三世故. 問者是

經數: 一七六九

經名: 涅槃宗要

頁數: 二五三

上              欄

經文有是有非. 卽應二別不就一德. 有是三

世者化身色形是. 有非三世者報佛內德是.

亦如是二義灼然可見. 何勞宜就實德而作難

解之說. 答如汝所見亦有道理. 爲新學者應

作是說. 若非新學無定執者爲是等人應如

前說. 爲顯是義故. 彼下文言. 迦葉菩薩白佛

言. 世尊云何名因亦是過去現在未來. 果亦

過去現在未來. 非是過去現在未來. 佛言五

陰二種. 一者因二者果. 是因五陰是過現未.

是果五陰亦是過去現在未來亦非過去現在

未來. 依是文證當知宜就一果五陰亦是三

世亦非三世. 第三句者宜就菩薩因果相對

以辨三世者. 菩薩佛性未[&FFFF]#生死. 望後爲因

望前爲果. 種子爲因現行爲果. 如是因皆隨

三世未至理原. 無非三世. 如經云. 後身菩薩

佛性因故亦是過去現在未來. 果亦如是. 九

地菩薩佛性因故亦是過去現在未來. 果亦如

是. 1九地菩薩佛性因故亦是過去現在未來.

果亦如是乃至廣說故. 問第二句中明如來

因乃取未成佛時因性. 今第三句明菩薩果

廣說當成時果性. 何故此中不取當果. 解云.

不例立果望因. 因是已修故得取. 因在望果.

果非已證. 所以不取. 是故宜就菩薩位內前

後相望而說因果三世. 三世門竟  第六會

通. 於中有二. 初通文異. 後會義同. 通異文者.

問如因果門所引文云. 未得阿□菩提之約一

切善不善無記法盡名佛性. 若依是文菩提

之心六度等行皆是佛性. 何故師子吼中言.

正因者名爲佛性. 緣因者發菩提心. 如是相

中              欄

違云何會通. 通者解云. 以性攝行不攝故說

一切盡名佛性. 以行望性有性非行故分性

行以說二因. 又復性有二義. 一是因義. 二非

作義. 就因義故盡名佛性. 約非作義行卽非

性. 由是道理故不相違也. 問如體相門所引

文言. 非佛性者所謂一切牆壁瓦石無情之

物. 又復迦葉品中說云. 或云佛性住五陰中

果. 或言佛性性離陰而有. 猶如虛空. 是故如

來說於中道. 衆生佛性非內六入非外六入

內外合故名爲中道. 若依後文瓦石等物外

六入所攝而爲佛性. 如是相違云何會通. 通

者解云. 若依有情無情異門. 瓦石等物不名

佛性. 若就唯識所變現門. 內外無二合爲佛

性. 此是唯約報佛性說. 又復前說文說報佛

性. 後所引文說法佛性. 若作是說亦不相違

也. 問見性門內所引論說初地菩薩無□智

眼見諸衆生悉有佛性. 何故是經不能見. 如

德王品第九功德中言. 住九地者見法有性不

見佛性. 住十住者見法無性方見佛性. 又師

子吼中言. 十住菩薩唯能自知當得菩提. 而

未能知一切衆生悉有佛性. 又言. 十住菩薩

唯見其終不見其始. 諸佛世尊見始見終. 以

是義故諸佛了了得佛性. 又言. 十住菩薩唯

見一乘不知如來是常住法. 以是義故言. 十

住菩薩雖見佛性而不明了. 又言. 一切覺者

名爲佛性. 菩薩不得名一切覺. 是故雖見而

不明了. 如是等文云何會通. 通者解云. 通相

而言. 爲顯究竟不究竟異故說十地見不明

了. 若依隨分證見門者. 初地菩薩亦得眼見.

下              欄

餘文進退隱顯門說. 何者. 爲顯十地是因滿

位故說得見. 九地以還因未圓滿故說不見.

又復起信論說六種染中第五能見心不相應

染是九地障. 未出此障故說九地見法有性.

入第十地已出彼障. 是故說言見法無性. 且

時一邊顯位階降. 又說十住唯見終者衆生之

未終乎. 六識有情之本始. 於一心菩薩通達

六識之相而未證見一心之原. 故言見終而

不見始. 又言自知當得菩提未知衆生有佛

性者. 是約遠近以說難易. 謂自當果第二

念近故易知. 衆生當果卽天後邊遠故難知.

是望當果佛性說也. 又言. 十住雖見一乘不

知如來是常住法者. 是約因果顯其難易. 言

一乘者正因佛性. 如來常者是果佛性. 十住

因滿故見因性. 未得圓果不見果性. 卽依是

義故後文說言. 菩薩未得名一切覺. 是故雖

見而不明了也. 餘文相違准此可通. 次會義

同者. 於同類義有異文句. 以義類而會諸文.

佛性之義有無量門. 以類相攝不出五種. 一

性淨門常住佛性. 二隨染門無常佛性. 是二

種門皆說因性. 三者現果諸佛所得. 四者當

果衆生所含. 五者一心非因非果. 依是五門以

攝諸文. 第一常住佛性門者. 四相品云. 唯斷

取著不斷我見. 我見者名爲佛. 佛性者卽眞

解脫. 如來性品云. 我者卽是如來藏. 一切衆

生悉有佛性卽是我義. 師子吼中言. 佛性者

名第一義空. 第一義空名爲智惠. 智者見空

及與不空. 愚者不見空與不空. 又言. 觀十二

緣智凡有二種. 下中智者不見佛性. 卽是二

經數: 一七六九

經名: 涅槃宗要

頁數: 二五四

上              欄

乘. 上智觀者不見了了. 不了了見故住十住

地. 上上智者卽了了見. 了了見故得阿□菩

提. 以是義故十二因緣名爲佛性. 佛性者名

第一義空. 第一義空名爲中道. 中道者名爲

佛性. 佛性者名爲涅槃. 又言究竟. 究竟者一

切衆生所得一乘. 一乘者名爲佛性. 一切衆

生皆有一乘. 無明[&FFFF]#故不能得見. 如是等文

擧諸異名同顯性淨眞如佛性. 二乘同歸故

名一乘. 十二之本故名因緣. 離一切故名爲

空性. 有本覺名爲智惠. 衆生中實故名爲義.

自體自照故名我見. 諸名雖異所詮體一. 所

以說是衆多名者爲顯諸經唯一味故. 謂名我

見名如來藏者是會勝□楞伽等旨. 又名爲

空名智惠者是會諸部般若敎意. 又名一乘

者是會法花經等. 又名眞解脫者是會維摩

經等. 爲顯是等諸經異文同旨故於一佛性

立是諸名也. 第二隨染門中報佛性者. 師子

吼中言. 佛性者名大信心. 何以. 信心故菩薩

能具六波羅蜜. 又言. 佛性者名慈悲喜捨. 佛

性者名四無□知. 乃至佛性者名灌頂三昧.

迦葉品云. 後身菩薩佛性有六. 乃至初地佛

性有五. 皆是過去現在未來. 又言. 未得菩提

之時善不善等盡名佛性. 如是等文同顯隨

染門內報佛性也. 第三明現果佛性者. 師子

吼中言. 佛性者亦色非色非色非非色亦相

非相非相非非相. 云何爲色. 金剛身故. 云何

非色. 十八不共非色法故. 云何非色非非色

無定相故. 云何爲相. 三十二故. 云何非相. 一

切衆生相不現故. 云何非相非非相. 不決定

中              欄

故. 迦葉品云. 如來佛性卽有二種. 一者有二

者無. 有者所謂三十二相八十種好十力四

無畏乃至無量三昧是名爲有. 無者如來過

去諸善不善無記乃至五陰十二因緣是名爲

無. 是名如來佛性有無. 如是等文同明現果.

第四說當果佛性者. 師子吼中言. 譬如有人

我有乳酪. 有人問言. 汝有蘇耶. 答我有酪實

非蘇. 以巧方便決定當得故言有蘇. 衆生亦

爾悉皆有心. 凡有心者定當得成阿□菩提.

以是義故我常宣說一切衆生悉有佛性. 迦

葉品云. 如汝先問. 斷善根人有佛性者亦有

如來佛性亦有後身佛性. 是二佛性障未來

故得名爲無. 畢竟得故得名爲有. 如是等文

明當果佛性. 第五明非因非果非常非無常性

者. 如德王品云. 善有二種. 有漏無漏. 是佛性

非有漏非無漏. 是故不斷. 復有二種. 一者常

二者無常. 佛性非常非無常. 是故不斷. 師子

吼中言. 佛性者有因有因因有果有果果. 有

因者卽十二因緣. 因因者卽是智惠. 有果者

卽是阿□菩提. 果果者卽是無上大般涅槃.

是等文同顯一心非因果性. 所以然者. 性淨

本覺是無漏善. 隨染衆善是有漏善. 一心之

體不常二門故非有漏非無漏. 又佛果是常

善. 因是無常善. 一心之體非因果非果故非

常非無常. 若心是因不能作果. 如其是不能

作果. 良由一心非因非果故得作因亦能爲

果. 亦作因因及爲果果. 故言佛性者有因有

因因有果有果果. 是故當知前說四門染淨二

因當現二果其性無二唯是一心. 一心之性唯

下              欄

佛所體. 故說是心名爲佛性. 但依諸門顯此

一性. 非隨異門. 而有別性卽無有異. 何得有

一. 由非一故能當諸門. 由非異故諸門一味.

佛性之義略判如是. 上來所說涅槃佛性全

爲第二廣經宗竟  第三明敎體者. 先[&FFFF]#異

部後顯大乘. 迦退論中以名句味以爲經體.

故彼論說. 十二部經名何等法. 答曰名身語

身次第住故. 若依雜心有二師說. 如界品. 八

萬法陰皆色陰攝. 以佛語之性故. 有說名性

者行陰攝. 若准婆沙第四十卷. 以音聲爲敎

體者是佛陀提婆義. 以名句味爲敎體者是

和須蜜義. 俱舍論中又出是二. 如界品云. 有

諸師執佛正敎言音爲性. 於彼入色陰攝. 有

諸師執文句爲性. 於彼師入行陰攝. 有人說

言. 俱舍論中有三師說. 第三師義通取音聲

名句爲體. 如法界品下文說言. 諸師異判如

是. 衆生有八萬煩惱行相. 謂欲瞋癡慢等差

別故. 爲對治此行佛世尊正說八萬法陰. 如

八萬法陰相. 五陰中色行二陰攝. 以是文證

得知評家取此第三也. 雖有是說而實不然.

所以然者. 彼不能顯論文分齊. 監取異文作

是妄說. 彼論前文已出二師說攝陰竟. 次說

八萬法陰之量. 一出三師義. 此言諸師異判如

是已下正成第三評家之說. 說法陰量已竟.

次欲更說五分法身十一切入等諸門攝義.

是故條前成後之言八萬法陰相五陰中色行

二陰攝. 此言總條前二師義. 是故當知彼說

謬異. 當知小乘諸部之內出敎體性唯有二

說更無第三也. 若依成實. 相續假聲以爲敎

經數: 一七六九

經名: 涅槃宗要

頁數: 二五五

上              欄

體. 如彼論不相應行品云. 有人言. 名句字應

是心不相應行. 此事不然. □□□□法入所

攝. 解云. 此論師意假聲詮用更無□□□□

聲性色陰所攝. 詮表之用意識所得唯□□

□□□所攝也. 大乘之中音聲名句及所詮

義□□□□□雖無別體不相應行而有假立

不相應行□□句行□所攝. 由是道理異彼

二宗. 是義具如瑜伽論說. 又彼論攝決擇分

言. 云何爲體. 謂契經體略有二種. 一文二義.

文是所依. 義是能依. 云何爲文. 謂有六種. 一

者名身. 二者句身. 三者語身. 四者字有. 五者

行相. □者機請乃至廣說. 是論意者欲顯敎

體無別自□□□緣含能生物解故說諸緣爲

敎體耳. 於中餘□□□□□如楞伽經疏中

說第四明敎[&FFFF]#者. 昔來□□□□南土諸

師多依武都山隱士[&FFFF]#Ｃ義云. 如□□□□

說無出頓漸. 花嚴等經是其頓敎. 餘名漸□

□□內有其五時. 一佛初成道已爲提胃等

說五戒十善人天敎門. 二佛成道已十二年

中宣說三乘差別敎門. 未說空理. 三佛成道

已三十年中說空無相波若維摩思益等經. 雖

說三乘同觀於空未說一乘破三歸一. 四佛

成道已四十年後於八年中說法花經廣明一

乘破三歸一. 未說衆生皆有佛性. 但彰如來

壽過塵數未來所住復倍上數. 不明佛常. 是

不了敎. 五佛臨涅槃說大涅槃. 明諸衆生皆

有佛性法身常住. 是了義經. 南土諸師多傳

是義. 北方師說般若等經皆了義. 但其所宗

各不同耳. 如般若經等智惠爲宗. 維摩經等

中              欄

解脫爲宗. 法花經者一乘爲宗. 大涅槃經妙

果爲宗. 皆是大解起行德究竟大乘了義之

說. 卽破前說五時敎言. 如大品經往生品中.

諸比丘聞說般若[&FFFF]#歎檀度遂脫三衣以用布

施. 論中釋言. 佛制三衣不畜得罪何犯戒爲

行施耶. 以此在於十二年前佛未制戒. 是故

不犯. 是以文證非局在於十二年後. 又彼論

云. 須菩提聞說法花擧手低頭皆成佛道. 是

故今問退不退義. 以是文證般若之敎未必

局在於法花已前. 破斷五時卽爲謬異. 又復

若言般若敎中不破三乘淺化者. 大品經中

舍利弗問. 若都不退定復不異. 何故得有三

乘差別不唯一乘. 須菩提答無二無三若聞

不怖能得菩提. 此與法花無三言何別而分

淺深耶. 又若般若不說佛性淺者. 涅槃經說

佛性亦名般若波羅蜜亦名第一義空所. 般

若及空卽是佛性. 何得說云不明佛性. 又大

品說眞如法性. 論主釋云. 法名涅槃不戱論

法性名本分種. 如黃石金性白石銀性. 一切

衆生有涅槃性. 此與佛性有何差別而不說

故是淺耶. 又法花論云. 所成壽命復倍上數

者. 此文示現如來常命. 以巧方便顯多數量

不可數知故. 又言. 我淨土不毁而衆生見燒

盡者. 報佛如來眞淨土第一義諦之所攝故.

旣顯常命及眞淨土. 而言是不了說者不應

道理. 問南北二說何者爲得爲失. 答若執一

邊謂一向爾者. 二說皆失. 若就隨分無其義

者. 二說俱得. 所以然者. 佛說般若等諸敎意

廣大甚深淺通復不可定限於一邊故. 又如

下              欄

隨時天台智者問神人言. 北立四宗會經意

不. 神人答言失多得少. 又問成實論師立五

敎稱佛意不. 神人答曰小勝四宗猶多過失.

然天台智者禪惠俱通擧世所重. 凡聖難測.

是知佛意深遠無限. 而欲以四宗科於經旨

亦以五時限於佛意. 是猶以螺酌海用管[&FFFF]#

天者耳. 敎[&FFFF]#淺深略判如是

涅槃經宗要

天治元年五月卄四日書之

此     頁     完

經數: 一七七○

經名: 本願藥師經古[&FFFF]#卷上

頁數: 二五七

上              欄

1本願藥師經古[&FFFF]#上

靑丘沙門太賢撰

藥師[&FFFF]#璃光如來本願功德經  此經略以三

門分別. 一者題名. 二者敎攝. 三者本文. 一題

名者經有三名. 一說藥師琉璃光如來本願

功德經. 二說十二神將饒益有情結願神[&FFFF]#.

三說拔除一切業障. 此中宋孝武世大明元

年譯出之本取第三名拔除過罪生死得度.

隋大業十一年東都洛水南上林[&FFFF]#□經館譯

略取初名藥師如來本願經. 今大唐貞觀年

中玄□三藏所譯之本具取初名題一部也.

文義廣略後二相似. 言藥師[&FFFF]#璃光如來所

歸人也. 本願功德者所感德也. 能拔衆苦喩

名藥師. 無緣不徹稱琉璃光. 所修妙行名爲

本願. 所證勝果名爲功德. 卽以如來因果爲

宗. 勸物歸依出苦爲趣. 是以初名題宗爲稱.

後二之名以趣爲號. 經謂契經能詮名也. 與

義相應貫持法器令不散失故言契經. 藥師

如來之本願功德. 本願功德之契經. 故六合

釋中依主釋也. 二敎攝者. 南地師云. 佛敎有

三. 一頓二漸三偏方不定敎. 初二如常. 今藥

師經第三敎攝. 隨緣局說異頓漸故. 此不應

理. 以頓漸外無別悟故. 勿離大小有別敎故.

旣對曼殊直說大乘因果德故所說頓敎. 又

說淨土無覆相故. 第三了義大乘妙攝. 三本

文者經

中              欄

如是我聞一時薄伽梵遊化諸國至廣嚴城住

樂音樹下與大苾芻衆八千人俱菩薩摩訶薩

三萬六千及國王大臣婆羅門居士天龍夜叉

人非人等無量大衆恭敬圍□而爲說法  述

曰. 本文有三. 一說經因起分. 二對問廣說分.

三聞名喜行分. 此初也. 如是我聞等如常應

知. 薄伽梵者含六義名. 一自在義. 永不繫屬

諸煩惱故. 二熾盛義. 猛焰智火所燒練故. 三

端嚴義. 衆妙相好所莊嚴故. 四名稱義. 功德

圓滿無不知故. 五吉祥義. 親近供養必獲利

故. 六尊貴義. 具諸功德利樂有情無懈怠故.

如佛地論頌曰  自在熾盛與端嚴  名稱吉

祥及尊貴   如是六種義差別  應知總名爲

薄伽  言廣嚴者梵云毘舍離或云毘耶離. 表

衆德滿至廣嚴城. 示生物樂住樂音樹. 微風

歷動宮商雅音從而出故名樂音樹. 衆有三

種. 一聲聞衆二菩薩衆三世間衆. 如文可解.

就中居士居家士也. 夜叉可畏或威勢義

爾時曼殊室利法王子承佛威神從座而起偏

袒一肩右膝著地向薄伽梵曲躬合掌白言世

尊唯願演說如是相類諸佛名號及本大願殊

勝功德令諸聞者業障消除爲欲利樂像法轉

時諸有情故  述曰. 自下對問廣說分. 此有

五義. 一菩薩請問成就. 二法王[&FFFF]#許成就. 三

大衆樂聞成就. 四如來說法成就. 五夜叉報

恩成就. 此初也. 於此有三. 一請因緣門. 如經

曼殊室利法王子承佛威神故. 曼殊室利唐

云妙吉祥. 從法化生得佛法分稱法王子. 二

請威儀門. 如經從座而起乃至合掌故. 從座

下              欄

而起者表從眞際起. 偏袒一肩者表作利樂

事. 右膝著地住世間故. 向薄伽梵者趣出世

故. 曲躬者離慢故. 合掌者專心故. 三正開請

門. 如經白言世尊乃至諸有情故故. 略問三

事. 一問佛名號. 二問因大願. 三問果功德. 令

諸聞者已下擧說之利. 言像法轉時者. 大集

經云有六種堅固. 一法身得住堅固. 二解脫

得住堅固. 三禪定得住堅固. 四多聞得住堅

固. 五福德得住堅固. 六□諍得住堅固. 此中

初一佛在世時. 後五滅後. 如其次第各五百

年. 總言三時. 一者正法. 謂彼五中初二堅固.

二者像法. 卽次一堅固. 三者末法. 卽後一堅

固. 如次具有敎行果三. 有二無果. 有敎無二.

今爲利樂千年之後像法有情發此問也

爾時世尊[&FFFF]#曼殊室利童子言善哉善哉曼殊

室利汝以大悲勸請我說諸佛名號本願功德

爲拔業障所纏有情利益安樂像法轉時諸有

情故汝今諦聽極善思惟當爲汝說曼殊室利

言唯然願說我等樂聞  述曰. 此中有二. 一

法王[&FFFF]#許成就. 如經爾時世尊乃至當爲汝

說故. 所聞可記初言善哉. 應時宜故重言善

哉. 欲令審文故言諦聽. 令解義故言善思惟.

二大衆樂聞成就. 如經曼殊室利言唯然願

說我等樂聞故

佛告曼殊室利東方去此過十□伽沙等佛土

有世界名淨[&FFFF]#璃佛號藥師[&FFFF]#璃光如來應正

等覺明行圓滿善逝世間解無上丈夫調御士

天人師佛薄伽梵   述曰. 第四如來說法成

就. 此有二門. 一正答所請門. 二勸物利益門.

經數: 一七七○

經名: 本願藥師經古[&FFFF]#卷上

頁數: 二五八

上              欄

初亦有三. 答三問故. 此初也. 廣釋十號如瑜

伽等

曼殊室利彼世尊藥師[&FFFF]#璃光如來本行菩薩

道時發十二大願令諸有情所心皆得  述

曰. 答第二問中有三. 略標廣說總結故. 此初

也. 阿脩羅經云. 琉璃光菩薩遇智勝佛初發

總願. 寶頂佛所始發別願. 十方諸佛現前經

云. 靑龍光佛所發十二誓願

第一大願願我來世得阿□多羅三□三菩提

時自身光明熾然照曜無量無數無邊世界以

三十二大丈夫相八十隨好莊嚴其身令一切

有情如我無異第二大願願我來世得菩提時

身如[&FFFF]#璃內外明徹淨無瑕穢光明廣大功德

巍巍身善安住焰網莊嚴過於日月幽冥衆生

悉□開曉隨意所趣作諸事業第三大願願我

來世得菩提時以無量無邊智慧方便令諸有

情皆得無盡所受用物[&FFFF]#令衆生有所乏少第

四大願願我來世得菩提時若諸有情行邪道

者悉令安住菩提道中若行聲聞獨覺乘者皆

以大乘而安立之第五大願願我來世得菩提

時若有無量無邊有情於我法中修行梵行一

切皆令得不缺戒具三聚戒設有毁犯聞我名

已還得淸淨不墮惡趣第六大願願我來世得

菩提時若諸有情其身下劣諸根不具醜陋頑

愚盲聾□[&FFFF]#□□背□白癩癲狂種種病苦聞

我名已一切皆得端政□慧諸根完具無諸疾

苦第七大願願我來世得菩提時若諸有情衆

病逼切無救無歸無醫無藥無親無家貧窮多

苦我之名號一經其耳衆病悉除身心安樂家

中              欄

屬資具悉皆□足乃至證得無上菩提. 第八大

願願我來世得菩提時若有女人爲女百惡之

所逼惱極生厭離願捨女身聞我名已一切皆

得轉女成男具丈夫相乃至證得無上菩提第

九大願願我來世得菩提時令諸有情出魔羅

網解脫一切外道纏縛若墮種種惡見稠林皆

當引攝置於正見漸令修習諸菩薩行速證無

上正等菩提第十大願願我來世得菩提時若

諸有情王法所繩縛錄鞭撻繫閉牢獄或當刑

戮及餘無量災難陵辱悲愁煎迫身心受苦若

聞我名以我福德威神力故皆得解脫一切憂

苦第十一大願願我來世得菩提時若諸有情

飢渴所惱爲心食故造諸惡業得聞我名專念

受持我當先以上妙飮食飽足其身後以法味

畢竟安樂而建立之第十二大願願我來世得

菩提時若諸有情貧無衣服蚊□寒熱晝夜逼

惱若聞我名專念受持如所好卽得種種上

妙衣服亦得一切寶莊嚴具華□塗香鼓樂衆

伎隨心所翫皆令滿足述曰. 廣說門中有

六對門. 一饒益淨穢門. 卽初二願. 淨土一切

如我身故. 乃至世界中間幽冥衆生皆1逐意

故. 二世出世間門. 卽次二願. 以人天乘無所

乏故. 乃至行邪道者. 隨其種姓安住三乘菩

提道中. 不定二乘皆以大乘而安立故. 三存

戒存身門. 卽次二願. 不缺重戒具三聚故. 六

根之身皆得淨故. 此中下劣不具標句也. 雖

具諸根不勝妙故. 及有缺故. 言醜陋者釋身

下劣. 言頑愚者釋意下劣. 盲聾等下釋眼耳

舌身根不具. [&FFFF]#狂釋意根不具. 種種病苦攝

下              欄

鼻等病. 端正等四如次□上. 四除內外苦門.

卽次二願. 一能除外緣逼切苦. 無救者標無

醫藥也. 無歸者標無親等也. 今得佛醫法藥

聖財故除病等乃至□足. 二能轉內緣女身

苦. 如涅槃經. 一切女人皆是衆惡之所住處.

五內外解縛門. 卽次二願. 攝置正見解惡見

縛. 證無上道出魔[&FFFF]#故. 以威神力出刑縛故.

六志食與衣門. 卽次二願. 以食法味而建立

故. 以妙衣等而令滿足故

曼殊室利是爲彼世尊藥師[&FFFF]#璃光如來應正

等覺行菩薩道時所發十二微妙上願述

曰. 總結也

復次曼殊室利彼世尊藥師[&FFFF]#璃光如來行菩

薩道時所發大願及彼佛土功德莊嚴我若一

劫若一劫餘說不能盡然彼佛土一向淸淨無

有女人亦無惡趣及苦音聲[&FFFF]#璃爲地金繩界

達城闕宮閣軒[&FFFF]#羅網皆七寶成亦如西方極

樂世界功德莊嚴等無差別於其國中有二菩

薩摩訶薩一名日光遍照二名月光遍照是彼

無量無數菩薩衆之上首悉能持彼世尊藥師

[&FFFF]#璃光如來正法寶藏是故曼殊室利諸有信

心善男子善女人等應當願生彼佛世界  述

曰. 答後問也. 於中有二. 初本處莊嚴功德成

就. 後外方聞名功德成就. 此初也. 言所發大

願佛土莊嚴說不能盡者. 顯如大願果亦無

邊. 身應準願. 略說其土則有八種功德成就.

一無所著穢成就. 如經無有女人故. 二離所

怖惡成就. 如經亦無惡趣及苦音聲故. 三所

依淸淨成就. 如經[&FFFF]#璃爲地故. 四道路成文

經數: 一七七○

經名: 本願藥師經古[&FFFF]#卷上

頁數: 二五九

上              欄

成就. 如經金繩界道故. 五宮殿莊嚴成就. 如

經亦如西方故. 六大聖無絶成就. 如經有二

菩薩卽補處故. 七利樂不斷成就. 如經悉持

彼佛正法藏故. 八願生無□成就. 如經應當

願生彼佛世界故

爾時世尊復告曼殊室利童子言曼殊室利有

諸衆生不識善惡唯懷貪[&FFFF]#不知布施及施果

報愚癡無智闕於信根多聚財寶勤加守護見

乞者來其心不喜設不獲已而行施時如割身

肉深生痛惜復有無量□貪有情積集資財於

其自身尙不受用何肉能與父母妻子奴婢作

使及來乞者彼諸有情從此命終生餓鬼界或

傍生趣由昔人間曾得暫聞藥師[&FFFF]#璃光如來

名故今在惡趣暫得憶念彼如來名卽於念時

從彼處沒還生人中得宿命念畏惡趣苦不樂

欲樂好行惠施[&FFFF]#歎施者一切所有悉無貪惜

漸次尙能以頭目手足血肉身分施來心者肉

餘財物   述曰. 此卽第二外方聞名功德成

就. 於中有五. 令諸聞者除施戒修十善業道

往生樂處五種障故. 今此初段顯除施性福

業障. 此有三門. 一顯障自性門. 如經不識善

惡乃至來乞者故. 不識惡者唯貪[&FFFF]#故. 不識

善者不知施故. 不識善惡也. 愚癡無智唯懷

貪[&FFFF]#故. 闕於信根不知施等故. 多聚不捨. 二

示障過患門. 如經彼諸有情生鬼畜故. 以□

貪故生餓鬼界. 以愚癡故生傍生趣. 三聞佛

勝利門. 如經由昔人間乃至肉餘財物故

復次曼殊室利若諸有情雖於如來受諸學處

而破尸羅有雖不破尸羅而破軌則有於尸羅

中              欄

軌則雖得不壞然毁正見有雖不毁正見而棄

多聞於佛所說契經深義不能解了有雖多聞

而增上慢由增上慢覆蔽心故自是非他嫌謗

正法爲魔伴黨如是愚人自行邪見復令無量

俱□有情墮大險坑此諸有情應於地獄傍生

鬼趣流轉無窮若得聞此藥師[&FFFF]#璃光如來名

號便捨惡行修諸善法不墮惡趣設有不能捨

諸惡行修行善法墮惡趣者以彼如來本願威

力令其現前暫聞名號從彼命終還生人趣得

正見精進善調意樂便能捨家趣於非家如來

法中受持學處無有毁犯正見多聞解甚深義

離增上慢不謗正法不爲魔伴漸次修行諸菩

薩行速得圓滿  述曰. 此顯能除戒性福業

障. 此亦三門. 如前應知. 初門有三. 一攝律儀

戒障. 如經破尸羅軌則故. 言尸羅者別解脫

戒. 言軌則者於往來等正知出住. 二攝善法

戒障. 如經毁正見棄多聞增上慢故. 三攝有

情戒障. 如經復令無量俱□有情大險坑

故. 次示障過患門者. 如經於地獄等流轉無

窮故. 後聞佛勝利門者. 如經乃至三聚速圓

滿故

復次曼殊室利若諸有情□貪嫉[&FFFF]#自[&FFFF]#毁他

當墮三惡趣中無量千歲受諸劇苦受劇苦已

從彼命終來生人間作牛馬駝驢□被鞭撻飢

渴逼惱又常負重隨路而行或得爲人生居下

賤作人奴婢受他驅役□不自在若昔人中曾

聞世尊藥師[&FFFF]#璃光如來名號由此善因今復

憶念至心歸依以佛神力衆苦解脫諸根聰利

智慧多聞□心勝法常遇善友永斷魔[&FFFF]#破無

下              欄

明穀竭煩惱河解脫一切生老病死憂悲苦惱

述曰. 此顯能除修性福業障. 亦有三門. 一

顯障自性門. 如經□貪嫉[&FFFF]#自[&FFFF]#毁他故. 此

中□貪能障修慈. 不與樂故. 嫉[&FFFF]#障喜. 不

隨喜故. [&FFFF]#毁障悲. 能惱害故. 三通障捨性. 染

汚故. 語便次第故不相違. 二示障過患門者.

如經墮三惡趣及受苦故. 三聞佛勝利門者.

如經乃至永破四種魔故. 如文可解

復次曼殊室利若諸有情好喜乖離更相□訟

惱亂自他以身語意造作增長種種惡業展轉

常爲不饒益事互相謀害告召山林樹塚等神

殺諸衆生取其血肉祭祀藥叉邏刹婆等書怨

人名作其形像以惡[&FFFF]#術而[&FFFF]#咀之厭媚蠱道

[&FFFF]#起屍鬼令斷彼命及壞其身是諸有情若得

聞此藥師[&FFFF]#璃光如來名號彼諸惡事悉不能

害一切展轉皆起慈心利益安樂無損惱意及

嫌恨心各各歡悅於自所受生於喜足不相侵

□互爲饒益   述曰. 此顯能除十善業道障.

亦有三門. 初障自性者. 如經好喜乖離乃至

增長種種惡業故. 好喜乖離意三業道悉能

令他離所欲故. 更相□訟語四業道理不相

應多招諍故. 惱亂自他身三業道三業果遂

卽惱亂他. 若不果遂惱亂自故. 二障過患者.

謂由自惡招他謀害. 如經展轉常爲不饒益

事乃至[&FFFF]#起屍鬼斷壞身命故. 三勝利門者.

現尙離害. 肉於當苦. 文顯可知

復次曼殊室利若有四衆苾芻苾芻尼□波素

迦□波斯迦及餘淨信善男子善女人等有能

受持八分齊戒經一年或復三月受持學處以

經數: 一七七○

經名: 本願藥師經古[&FFFF]#卷下

頁數: 二六○

上              欄

此善根願生西方極樂世界無量壽佛所聽聞

正法而未定者若聞世尊藥師[&FFFF]#璃光如來名

號臨命終時有八菩薩乘神通來示其道路卽

於彼界種種雜色衆寶華中自然化生或有因

此生於天上雖生天中而本善根亦未窮盡不

復更生諸餘惡趣天上壽盡還生人間或爲輪

王統攝四洲威德自在安立無量百千有情於

十善道或生刹帝利婆羅門居士大家多饒財

寶倉庫盈溢形相端嚴眷屬具足聰明智慧勇

健威猛如大力士若是女人得聞世尊藥師如

來名號至心受持於後不復更受女身   述

曰. 此顯能除往生樂處障. 此復有二. 第一顯

除淨處樂生障. 如經生極樂世界故. 此中受

持八分齊戒經年月者. 邁師云. 經一年者謂

一年中月別六日. 謂黑白月各八十四十五

日故. 或三月者不能一年月別六齋. 但能一

年持三長月. 謂卽正月五月九月三除之中

各初月齋卽表一年常修善也. 如宋本云常

修月六齋年三長齋故. 智論十三云. 齋日持

八戒者. 是日惡鬼逐人欲奪人命. 劫初聖人

敎人持齋. 然不受八戒直以一日不食爲齋.

後佛出世制立八戒. 問五戒八戒何者爲勝.

答有因緣故二戒俱等. 以時及支互多少故.

問十念稱名尙得往生. 肉令一年何故不定.

答勇猛容豫有差別故. 如智論云. 臨終心猛

勝百年功. 自然化生者. 如涅槃經. 菴羅樹女

因樹華生名爲濕生. 淨土因華何名化生. 邁

師云. 未託生前樹有濕氣. 淨土蓮華與人化

生. 第二能除穢土樂生障. 如經或有因此生

中              欄

於天上等故. 此復有四. 生天輪王貴勝男身.

如文可解

本願藥師經古[&FFFF]#上1(終)

本願藥師經古[&FFFF]#下

藥師[&FFFF]#璃光如本願功德經

爾時曼殊室利童子白佛言世尊我當誓於像

法轉時以種種方便令諸淨信善男子善女人

等得聞世尊藥師[&FFFF]#璃光如來名別乃至睡中

亦以佛名覺悟其耳世尊若於此經受持讀誦

或復爲他演說開示若自書若敎人書恭敬尊

重以種種華香塗抹香燒香華□瓔珞幡蓋伎

樂而爲供養以五色綵作囊盛之掃灑淨處敷

設高座而用安處爾時四大天王與其眷屬及

餘無量百千天衆皆詣其所供養守護世尊若

此經寶流行之處有能受持以彼世尊藥師[&FFFF]#

琉光如來本願功德及聞名號當知是處無復

橫死亦復不爲諸惡鬼神奪其精氣設已奪者

還得如故身心安樂  述曰. 大段第二勸物

利益門. 此有五門. 一誓願警覺門. 如經我當

誓於像法轉時方便令聞如來名號由於此經

受持供養天衆守護無災橫故

佛告曼殊室利如是如是如汝所說曼殊室利

若有淨信善男子善女人等欲供養彼世尊藥

師[&FFFF]#璃光如來者應光造立彼佛形像敷淸淨

座而安處之散種種華燒種種香以種種幢幡

莊嚴其處七日七夜受八分齋戒食淸淨食□

下              欄

浴香潔著新淨衣應生無垢濁心無怒害心於

一切有情起利益安樂慈悲喜捨平等之心鼓

樂歌[&FFFF]#右□佛像復應念彼如來本願功德[&FFFF]#

誦此經思惟其義演說開示隨所樂願一切皆

遂心長壽得長壽心富饒得富饒心僧位得官

位心男女得男女若復有人忽得惡夢見諸惡

想或怪鳥來集或於住處百怪出現此人若以

衆妙資具恭敬供養彼世尊藥師[&FFFF]#璃光如來

者惡夢惡相諸不吉祥皆悉隱沒不能爲患或

有水火刀毒懸□惡象師子虎狼能罷毒蛇惡

□蜈蚣□□蚊□等怖若能至心憶念彼佛恭

敬供養一切怖畏皆得解脫若他國侵擾盜賊

反亂憶念恭敬彼如來者亦皆解脫復次曼殊

室利若有淨信善男子善女人等乃至盡形不

事餘天唯當一心歸佛法僧受持禁戒若五戒

十戒菩薩四百戒苾芻二百五十戒苾芻尼五

百戒於所受中或有毁犯怖墮惡趣若能專念

彼佛名號恭敬供養者必定不受三惡趣生或

有女人臨當産時受於極苦若能至心稱名禮

[&FFFF]#恭敬供養彼如來者衆苦皆除所生之子身

分具足形色端正見者歡喜利根聰明安穩少

病無有非人奪其精氣  述曰. 此卽第二如

來述成門. 於中有二. 初明供養後說獲益. 供

養有三. 一財物供養. 如經造立形像乃至莊

嚴其處故. 二正行供養. 如經七日受戒乃至

平等之心故. 三三業供養. 如經鼓樂歌[&FFFF]#乃

至演說開示故. 獲益有三. 一所心稱遂門. 如

經隨所樂願乃至得男女故. 二所厭消滅門.

如經若復有人乃至亦皆解脫故. 三毁戒離